ধিংঃ সাতদিনীয়া বৰ্ণাঢ্য কাৰ্যসূচীৰে নগাঁৱৰ চকলাঘাটৰ সোণাইপাৰ গৌৰীনাথ মন্দিৰত অনুষ্ঠিত হৈছে শ্ৰীশ্ৰী মহাৰুদ্ৰযজ্ঞৰ জলাৰোহন অনুষ্ঠান ৷ বেদ,যজ্ঞ আৰু মন্ত্ৰৰোচ্চাৰণৰে আৰম্ভ হোৱা শ্ৰীশ্ৰী মহাৰুদ্ৰৰ জলাৰোহন যজ্ঞৰ আজি চতুৰ্থদিন ৷ যোৱা ২৩ জানুৱাৰীৰ পৰা আৰম্ভ হোৱা এই মহাৰুদ্ৰ যজ্ঞৰ চতুৰ্থ দিনৰ কাৰ্যসূচীৰ আটাইতকৈ আকৰ্ষণ আছিল এহেজাৰ এগৰাকী মহিলাৰ জলাৰোহন কাৰ্যসূচীৰ দৃশ্য ৷ বটদ্ৰৱাৰ বিধায়িকা আঙুৰলতা ডেকাই আনুষ্ঠানিকভাৱে শুভ উদ্বোধন কৰা এই জলাৰোহন কাৰ্যসূচীত অংশগ্ৰহণ কৰা প্ৰতিগৰাকী মহিলাই সম্পূৰ্ণ শুদ্ধ সাজপাৰ পৰিধান কৰি হাতে হাতে কলচী লৈ জলাৰোহন কাৰ্যসূচীত অংশগ্ৰহণ কৰে ৷ বিধায়িকা আঙুৰলতাইও হাতত কলচী লৈ যজ্ঞৰ বাবে পানী আনিলে সোণাই নৈৰ পৰা।
ধিঙত শ্ৰীশ্ৰী মহাৰুদ্ৰযজ্ঞৰ জলাৰোহন, অনুষ্ঠানত উপস্থিত থাকে বটদ্ৰৱাৰ বিধায়িকা আঙুৰলতা